பதினோராவது ரீங்காரம் ஓயவில்லை. எங்கோ கதவு கிரீச்சிட்டது. திடீரென்று எனது கைமேல் கூரிய நகங்கள் விழுந்து பிறாண்டிக் கொண்டு நழுவின. நான் உதறியடித்துக்கொண்டு எழுந்தேன். நல்ல காலம்; வாய் உளறவில்லை. என் மனைவியின் கைதான் அசப்பில் விழுந்து கிடந்தது. அவளுடையதுதானா? எழுந்து குனிந்து கவனித்தேன். நிதானமாகச் சுவாசம் விட்டுக் கொண்டு தூங்கினாள். கீழே சென்று பார்க்க ஆவல்; ஆனால் பயம்!